KLASA: 372-05/21-01/2

URBROJ: 2176/04-03-21-2

Novska, 17. veljače 2021.

Temeljem članka 391. Zakona o vlasništvu i drugim stvarnim pravima (“Narodne novine” br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14 i 81/15-pročišćeni tekst), Zakona o udrugama („Narodne novine“ br. 7/14, 70/17 i 98/19), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15) i članka 4. Pravilnika o dodjeli gradskih prostora na korištenje udrugama na području Grada Novska (“Službeni vjesnik” Grada Novska, broj: 88/19), Gradonačelnik Grada Novske raspisuje

**JAVNI NATJEČAJ**

**za dodjelu nefinancijske podrške-nekretnine, udrugama i drugim organizacijama**

 **civilnog društva koje doprinose razvoju tehničke kulture**

**I.** Raspisuje se natječaj za dodjelu nekretnine u vlasništvu Grada Novske, oznake kč. br. 108 KUĆA BR. 17 DVORIŠTE, ORANICA I VOĆNJAK pov. 3340 m2, zk. ul. 155 k.o. Paklenica na korištenje udrugama i drugim organizacijama civilnog društva koje doprinose razvoju tehničke kulture.

Nekretnina se daje na korištenje na određeno vrijeme od 5 godina.

Nekretnina se daje na korištenje u viđenom stanju uz napomenu da je upisana kuća u ruševnom stanju i neuporabljiva.

Nekretnina se daje na korištenje bez naknade.

**II.** Pravo sudjelovanja na natječaju imaju udruge i druge organizacije civilnog društva koje djeluju na području Grada Novske za provođenje programa i projekata od interesa za opće dobro i Grad Novsku (u daljnjem tekstu: udruge).

**III.** Uvjeti javnog natječaja su:

1. udruga mora biti upisana u Registar udruga Republike Hrvatske ili u drugi odgovarajući registar i imati sjedište u Gradu Novska,

2. udruga mora biti upisana u Registar neprofitnih organizacija,

3. udruga mora uredno plaćati doprinose i poreze, te druga davanja prema državnom proračunu i proračunu Grada Novske,

4. udruga mora imati organizacijske kapacitete i ljudske resurse za provedbu aktivnosti,

5. udruga mora voditi transparentno financijsko poslovanje,

6. da se protiv udruge i osobe ovlaštene za zastupanje udruge ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro (u daljnjem tekstu: Uredba),

7. aktivnosti se moraju provoditi na području Grada Novske,

8. prijava na natječaj mora sadržavati sve podatke, dokumentaciju i popunjene obrasce određene natječajnom dokumentacijom.

**IV.** Prijava se podnosi isključivo na Obrascu prijave na natječaj koji je sastavni dio natječajne dokumentacije, a uz prijavu treba priložiti:

1. izvadak iz matičnog registra u koji je udruga upisana (ispis internetske stranice),

2. dokaz o upisu u Registar neprofitnih organizacija (ispis internetske stranice),

3. presliku važećeg Statuta,

4. potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, u izvorniku, ne starija 30 dana od dana objave javnog natječaja

5. ispunjeni obrazac izjave, koju podnosi osoba ovlaštena za zastupanje udruge, o nepostojanju duga s osnova potraživanja Grada Novske,

6. dokaz da se protiv udruge odnosno osoba ovlaštenih za zastupanje ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe (uvjerenje nadležnog suda, ne starije od šest mjeseci),

7. popis zaposlenih osoba – sklopljen ugovor o radu na određeno ili neodređeno vrijeme (izvod iz matične knjige radnika, evidencija o zaposlenim radnicima) i popis članova Udruge i volontera

8. potpisani obrazac izjave o postojanju partnerskog odnosa dužeg od jedne godine,

9. druge dokaze i dokumentaciju određenu natječajnom dokumentacijom koju udruga navodi u obrascu prijave (dosadašnji rad i djelovanje, plan aktivnosti u predstečajnom razdoblju).

**V.** Prijavu za dodjelu nekretnine koju planira koristiti više udruga zajednički, podnosi samo jedna od udruga koja smatra da na javnom natječaju može ostvariti najveći broj bodova sukladno kriterijima i mjerilima iz točke VIII. ovog Natječaja.

Namjera korištenja nekretnine zajednički/partnerstvo s ostalim udrugama potvrđuje se izjavom koja se prilaže uz prijavu za dodjelu gradske nekretnine, potpisanom od ovlaštenih osoba udruge prijavitelja i svih partnerskih udruga.

Uz izjavu je potrebno priložiti dokumentaciju kojom se dokazuje da udruga sa kojom se namjerava zajednički koristiti nekretninu/partnerstvo zadovoljava uvjete iz točke III. ovog Natječaja.

**VI.** Prijave na natječaj s dokumentacijom podnose se u zatvorenoj omotnici, s naznakom **"NE OTVARAJ - za natječaj za dodjelu nefinancijske podrške-nekretnine, udrugama i drugim organizacijama civilnog društva“** preporučeno poštom ili osobno u pisarnici Grada Novske, na adresu: Grad Novska, Upravni odjel za komunalni sustav, prostorno planiranje i zaštitu okoliša Grada Novske, Novska, Trg dr. Franje Tuđmana 2, II kat soba 222.

Prijava i svi obrasci moraju biti potpisani od strane osobe ovlaštene za zastupanje i ovjereni pečatom udruge.

**VII. Javno otvaranje ponuda održat će se 5. ožujka 2021. godine u 9,00 sati, u maloj vijećnici Grada Novske, Trg dr. Franje Tuđmana 2, Novska. Natječaj je otvoren od dana objave i traje do početka otvaranja pisanih ponuda. Otvaranju ponuda imaju pravo biti nazočni ovlašteni predstavnici prijavitelja.**

**VIII.** Kriteriji i mjerila za bodovanje pristiglih prijava na javni natječaj za određeni prostor radi provođenja programa i projekata od interesa za opće dobro, u okviru oglašene namjene – područja aktivnosti su:

a) Godine aktivnog djelovanja

- za svaku godinu aktivnog djelovanja………………………………………… 1 bod

b) Broj zaposlenika

- svaki zaposlenik……………………………………………………………………………1 bod

c) Broj članova i volontera

- do 20…………………………………………………………………………………………..1 bod

- od 21 do 50…………………………………………………………………………………2 boda

- od 51-100…………………………………………………………………………………… 3 boda

- više od 100………………………………………………………………………………….4 boda

d) Neposredan rad s korisnicima usluga

- rad s ciljanim skupinama do 5 korisnika……………………………………..1 bod

-rad s ciljanim skupinama od 6-20 korisniika………………………………..3 boda

- rad s ciljanim skupinama iznad 20 korisnika……………………………….5 bodova

e) Ostvarene financijske potpore za projekte/programe

- iz EU fondova………………………………………………………………….............5 bodova

- iz državnog proračuna………………………………………………………………..4 boda

- iz proračuna Grada Novske…………………………………………………………3 boda

-iz poslovnog sektora…………………………………………………………………… 2 boda

-iz drugog inozemnog javnog ili privatnog donatora……………………..1 bod

f) Broj partnerskih udruga ili organizacija civilnog društva s kojima se planira zajednički koristiti dodijeljeni prostor

- 1 partner……………………………………………………………………………………..1 bod

- 2 partnera……………………………………………………………………………………3 boda

- za svaku partnersku udrugu iznad dvije dodatno……………………......1 bod

g) Prethodno korištenje prostora

- prethodno uredno korištenje istog gradskog prostora…………………10 bodova

Bodovi ostvareni prema pojedinim kriterijima i mjerilima iz stavka 1. točke a), b), c), d), e) f) i g) ovoga članka zbrajaju se. Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu nekretnine na korištenje.

Ako dva ili više prijavitelja imaju jednak broj bodova, prednost na listi prvenstva ima onaj prijavitelj koji je ostvario više bodova po kriteriju:

1. neposredan rad s korisnicima usluga
2. prethodno korištenje prostora

Ukoliko udruga u prijavi navodi da zadovoljava određeni kriterij, mora dostaviti dokaz o navedenome, u protivnom se neće dodijeliti bodovi za navedeno.

Projekti, programi, nagrade, priznanja i sl. moraju biti u okviru oglašene namjene-područja aktivnosti za nekretninu za koji se prijavljuje, u protivnom se neće dodijeliti bodovi za navedeno.

**IX.** Javni natječaj provodi Povjerenstvo za dodjelu gradskih prostora na korištenje udrugama.

Javni natječaj će se provesti i ako postoji samo jedna ponuda koja zadovoljava uvjete natječaja.

Gradonačelnik može ne prihvatiti niti jednu prijavu podnesenu na natječaj za predmetnu nekretninu, poništiti cijeli ili dio natječaja bez obrazloženja, u kojem slučaju Grad ne odgovara za eventualnu štetu prijavitelja.

**X.**  Na temelju zbroja bodova za svakog prijavitelja Povjerenstvo utvrđuje Prijedlog liste prvenstva za dodjelu nekretnine, koji se objavljuje na internetskoj stranici i oglasnoj ploči Grada Novske.

**XI.** Prijave koje budu podnesene izvan natječajnog roka ili su nepotpune, kao i one koje ne ispunjavaju uvjete iz točke III. ovog Natječaja neće biti uvrštene na Prijedlog liste prvenstva.

**XII.** Na prijedlog liste prvenstva za dodjelu nekretnine na korištenje nezadovoljni prijavitelji mogu uložiti prigovor gradonačelniku zbog redoslijeda na listi reda prvenstva ili zbog neuvrštavanja na listu reda prvenstva, u roku 8 dana od dana objavljivanja Prijedloga liste prvenstva. Odluka Gradonačelnika o prigovoru je konačna.

**XIII.** Konačnu listu prvenstva za dodjelu na prijedlog Povjerenstva utvrđuje Gradonačelnik i ista se objavljuje na internetskim stranicama i oglasnoj ploči Grada Novske.

Na temelju Konačne liste iz stavka 1. ovoga članka Povjerenstvo predlaže Gradonačelniku donošenje odluke o najpovoljnijim prijaviteljima koja se dostavlja najpovoljnijim prijaviteljima za dodjelu nekretnine.

**XIV.** Na temelju odluke Gradonačelnika sklapa se ugovor o korištenju nekretnine na rok od 5 (pet) godina. Ugovor se sklapa kao javnobilježnički akt. Troškove solemnizacije snosi korisnik. Prijavitelj koji je ostvario najviše bodova za pojedini gradski prostor dužan je sklopiti ugovor o korištenju u roku 8 dana od dana primitka odluke o najpovoljnijem prijavitelju. U protivnom smatrat će se da je odustao od sklapanja ugovora, te će se ugovor sklopiti sa sljedećim prijaviteljem s Konačne liste prvenstva. Ugovor u ime Grada Novske potpisuje Gradonačelnik.

**XV.** Korisnik je dužan plaćati troškove održavanja i sve druge troškove u vezi korištenja nekretnine.

**XVI.** Natječaj će se objaviti na oglasnoj ploči i mrežnim stranicama Grada Novske.

Dokumentacija za provedbu natječaja nalazi se na mrežnim stranicama Grada Novske [www.novska.hr](http://www.novska.hr) Informacije o natječaju mogu se dobiti na adresi: Grad Novska, Upravni odjel za komunalni sustav, prostorno planiranje i zaštitu okoliša, Trg dr. Franje Tuđmana 2, I kat, soba 222 ili na telefon 044/691-520.

 **GRADONAČELNIK**

 **Marin Piletić, prof. v.r.**